Bláa moskan
Bláa moskan eða Moska Ahmeds soldáns er sögufræg moska í Istanbúl í Tyrklandi. Hún var reist milli 1606 og 1616 á valdatíma Ahmeds 1. soldáns Tyrkjaveldisins. Þar er að finna grafhýsi Ahmeds, madrösu (skóla) og líknardeild. Veggir moskunnar að innanverðu eru þaktir handmáluðum bláum flísum. Moskan stendur við hliðina á Hagíu Sófíu sem áður var dómkirkja grísku rétttrúnaðarkirkjunnar. Báðar byggingarnar eru vinsælir ferðamannastaðir.

Istanbúl
Moskur í Tyrklandi
Stofnað á 17. öld